b"\n_START_ARTICLE_\nMot\xc3\xad de Squillace\n_START_SECTION_\nFugida vers Aranjuez\n_START_PARAGRAPH_\nLa fam\xc3\xadlia reial, els ducs de Medinaceli, d'Arcos i de Losada i el marqu\xc3\xa8s de Squillace sortiren a la una de la matinada vers Aranjuez. Ni el poble en la seva sorpresa i en el seu disgust va poder deixar aquesta fugida la interpretaci\xc3\xb3 m\xc3\xa9s sinistra i hostil, ni els instigadors del mot\xc3\xad perderen l'ocasi\xc3\xb3 de persuadir-lo que aquella abs\xc3\xa8ncia del monarca envoltava el prop\xc3\xb2sit de fer caure la venjan\xc3\xa7a reial de la manera m\xc3\xa9s dura sobre els revoltats. No es necessitava res m\xc3\xa9s perqu\xc3\xa8 l'alegria de la vesprada es torn\xc3\xa9s en furiosa indignaci\xc3\xb3. La poblaci\xc3\xb3 prengu\xc3\xa9 un aspecte tr\xc3\xa0gic. El primer impuls del poble fou marxar vers Aranjuez i portar el rei a la capital i demanar-li satisfacci\xc3\xb3 del desaire; m\xc3\xa9s, estant ja fora, els directors de les turbes acordaren acordonar la cort i impedir tota comunicaci\xc3\xb3 amb el Reial Lloc, i aix\xc3\xad ho feren, obligant a retrocedir als mateixos secretaris del Despatx i a persones de la servitud, no sense apoderar-se de passada d'un magatzem de p\xc3\xb3lvora que hi havia en l'immediat poble de Carabanchel. _NEWLINE_Despr\xc3\xa9s d'aix\xc3\xb2 els amotinats s'encaminaren a la cas del bisbe Diego de Rojas, governador del Consell, al que intimidaren perqu\xc3\xa8 port\xc3\xa9s la seva demanda al rei. El prelat obe\xc3\xad, prengu\xc3\xa9 el seu cotxe i sort\xc3\xad acompanyat de la multitud. No f\xc3\xa9u gaire cam\xc3\xad doncs en arribar al pont de Toledo als directors del mot\xc3\xad se'ls va oc\xc3\xb3rrer la idea que el bisbe podria quedar-se all\xc3\xad i no tornar; i aix\xc3\xad els hi sembl\xc3\xa0 millor que retorn\xc3\xa9s a casa seva; que estengu\xc3\xa9s i sign\xc3\xa9s un memorial a nom del poble, en qu\xc3\xa8 es recapitulessin totes les seves queixes i greuges; que la poses en mans del rei i torn\xc3\xa9s amb la resposta; i per a major seguretat aniria acompanyant-lo alg\xc3\xba que pogu\xc3\xa9s donar testimoni de com executava la seva comissi\xc3\xb3._NEWLINE_A tot es pleg\xc3\xa0 el prelat. Es f\xc3\xa9u el memorial i signa el bisbe, si \xc3\xa9s que no es pugui sospitar que no estigu\xc3\xa9s fet abans, a jutjar per la seva extensi\xc3\xb3 i pels seus conceptes, que ni un ni altre podia ser obra de breus i agitats instants. A portar la representaci\xc3\xb3 a Aranjuez i presentar-se-la al monarca i tornar amb la resposta s'hi brinda un home del poble, anomenat Diego Abenda\xc3\xb1o, natural d'El Toboso. Amb gust fou acceptat pels amotinats l'humil representant dels seus vots i interessos, i en virtut d\xe2\x80\x99aix\xc3\xb2 part\xc3\xad en una posta vers Aranjuez, restant tothom pendent del resultat de la seva missi\xc3\xb3. Tot el temps transcorregut des de la sortida fins a la tornada d'Abenda\xc3\xb1o, dominaren el desordre i l'enrenou; els grups recorrien els carrers cridant <Visca Espanya!> i <Mori Squillace!> o recullin armes i municions dels quarters, mantenint-se en completa inacci\xc3\xb3 la tropa, que potser port\xc3\xa0 a l'extrem l'orde que tenia de no fer armes contra el poble.\n_START_SECTION_\nDos fets singulars\n_START_PARAGRAPH_\nAquell dia es notaren dos fets singulars; el primer, que els esvalotats, amos de la poblaci\xc3\xb3 i sent quasi tots gent grollera i molts necessitats i pobres, ni robaven ni maltractaven a ning\xc3\xba; el segon, que si b\xc3\xa9 els que menjaven i bevien en les tavernes no pagaven res, no tardaven a presentar-se altres persones a preguntar l'import del consumit, el qual abonaven llargament. Aix\xc3\xb2 unit a la circumst\xc3\xa0ncia d'haver-ne observat que alguns dels que anaven en humil vestit solia veure'ls-hi la delicada camisa al desemborrosar-se, i que d'altres que anaven vestits de carboners descobria la fina mitja de seda per la sabata i el bot\xc3\xad, f\xc3\xa9u sospitar, amb molt de fonament, que entre la gent r\xc3\xbastica i menestral s'hi mesclaven, dirigint el moviment, persones d'altra educaci\xc3\xb3 i altra classe.\n_START_SECTION_\nEl missatger d'Aranjuez\n_START_PARAGRAPH_\nEl missatger havia desenvolupat amb bon \xc3\xa8xit la seva missi\xc3\xb3. Pel mat\xc3\xad del dia 26 el vei\xc3\xa9 entrar per Madrid la multitud que ansiosa l'esperava; ell continua amb fatxendosa seriositat el seu cam\xc3\xad pel bell mig de la turba fins a la casa del bisbe Rojas, el qual s'apress\xc3\xa0 a convocar el Consell, i acompanya d'ell i del portador del missatge, s'encamin\xc3\xa0 a la pla\xc3\xa7a Major i casa de la Panaderia. Col\xc2\xb7locats tots en el gran balc\xc3\xb3 d'aquest edifici, curullada la pla\xc3\xa7a de gent, davant un escriba de cambra Abenda\xc3\xb1o entreg\xc3\xa0 el plec encara tancat al president del Consell i aquest l'obr\xc3\xad, i el lleg\xc3\xad al poble amb veu alta; i es va veure que el rei deia; que el mateix des d'aquell Reial Lloc que des de qualsevulla altra part compliria i faria executar quan havia ofert al poble de Madrid. Per\xc3\xb2 que, en deguda correspond\xc3\xa8ncia, esperava que es calm\xc3\xa9s, en el concepte que en l'inter\xc3\xad no don\xc3\xa9s proves permanents de tranquil\xc2\xb7litat, no concediria aquesta gr\xc3\xa0cia. _NEWLINE_A primeres hores de la tarda estava tot tan tranquil com en els dies de major calma. L'endem\xc3\xa0 (27), que era Dijous Sant, el marqu\xc3\xa8s de Squillace, amb tota la seva fam\xc3\xadlia, sort\xc3\xad vers Cartagena, amb escorta per la seva seguretat, i d'all\xc3\xa0 part\xc3\xad cap a N\xc3\xa0pols el 13 d'abril, per establir-se despr\xc3\xa9s a Sic\xc3\xadlia. En el ministeri d'Hisenda el succe\xc3\xad Miguel de Muzquiz, i en el de la Guerra, el tinent general Gregorio de Muniain.\n_START_SECTION_\nEl rei no va complir\n_START_PARAGRAPH_\nEls esdeveniments de Madrid tingueren ress\xc3\xb2 en alguns altres punts del reino: Saragossa, Conca, Pal\xc3\xa8ncia, i en algunes ciutats d'Andalusia, Guip\xc3\xbascoa, Navarra i Catalunya. Aquests esvalots es promogueren, principalment, a causa de la carestia dels queviures i del descontentament general del poble amb els seus governants. El Govern apag\xc3\xa0 la sedici\xc3\xb3 amb una m\xc3\xa0 forta. Les gr\xc3\xa0cies concedides als madrilenys durant el mot\xc3\xad restaren denegades i anul\xc2\xb7lades; les gu\xc3\xa0rdies valones foren mantingudes per mandat reial (6 de juliol); es dictaren ordres privant als eclesi\xc3\xa0stics que es mesclessin a tumults populars i tancat les impremtes; augment\xc3\xa0 la sospita amb qu\xc3\xa8 era mirat el clero; s'obr\xc3\xad un judici reservat d'indagacions el seguiment del qual s'encoman\xc3\xa0 a jutges investits de facultats omn\xc3\xadmodes; i considerant-se ja suficient fort el Govern, es propos\xc3\xa0 variar el vestit dels ciutadans, adoptant el mateix que havia donat origen al mot\xc3\xad de Madrid. Els grans de la Cort donaren l'exemple d'usar la capa curta i el barret de tres pics; als cortesans seguiren els representants dels gremis i els diputats; seguint tots per la mateixa l\xc3\xadnia, rest\xc3\xa0 establerta la moda de les tals robes, ales que despr\xc3\xa9s se'ls hi don\xc3\xa0 el nom de moda Squillace._NEWLINE_El mot\xc3\xad de Madrid tamb\xc3\xa9 \xc3\xa9s conegut en la hist\xc3\xb2ria amb el nom de <mot\xc3\xad de les capes i dels barrets>. Tots els historiadors parcials o sectaris posen l'\xc3\xa8mfasi en la suposada participaci\xc3\xb3 dels jesu\xc3\xaftes en el mot\xc3\xad de Squillac; per\xc3\xb2 n'hi ha prou amb llegir els m\xc3\xa9s imparcials i conscienciosos per a persuadir-se que el motiu tingu\xc3\xa9 car\xc3\xa0cter pol\xc3\xadtic i social, mitjan\xc3\xa7ant en aquest la rivalitat del marqu\xc3\xa8s de la Ensenada contra Squillace i l'odi de la noblesa espanyola als intrusos governants italians."